title: To‘rtinchi guruh - Microsoft Word 03 Kishlok xujaligida buxalteriya xisobi va solikka tortish \
text: tugallanmagan ishlab chiqarishlarga quyidagi tartibda o‘tkaziladi:
  −
  maxsus asosiy vositalar (paxta tyerish mashinalari, kartoshka yig‘ib-terib oladigan kombaynlar
  va shu kabilar)ni saqlash xarajatlari tegishli ekinlardan olinadigan mahsulotlar tannarxiga
  o‘tkaziladi;
  −
  traktorlarni saqlash xarajatlari – ekin va ishlar uchun bajarilgan ish hajmi (shartli etalon
  gektar)ga mutanosib taqsimlanadi;
  −
  qishloq xo‘jalik mashinalarini saqlash xarajatlari – ishlov berilgan ekinlar maydoniga
  mutanosib ravishda taqsimlab o‘tkaziladi;
  −
  hosilni yig‘ib-terib olishda foydalaniladigan asosiy vositalarni saqlash xarajatlari yig‘ib-terib
  olingan ekinlar maydoniga mutanosib ravishda taqsimlanadi;
  −
  o‘g‘itlash mashinalarini saqlash xarajatlari – ekin maydonlariga solingan o‘g‘itlarning
  miqdoriga mutanosib ravishda taqsimlanadi;
  −
  g‘alla va sabzavot mahsulotlari saqlanadigan binolarning xarajatlari tegishli ekinlarga, g‘alla
  va sabzavot mahsulotlari band qilgan maydonga mutanosib ravishda taqsimlanadi va hokazo.
  1.
  «Ishlab chiqarishni tashkil etish va boshqarish xarajatlari» moddasida o‘simlikchilik
  tarmog‘ining brigadalarida va boshqa ishlab chiqarish bo‘lishmalarida ishlab chiqarishni tashkil
  etish xarajatlari va xo‘jalikni boshqarish xarajatlarining tegishli qismi hisobga olinadi.
  1.
  «Sug‘urta to‘lovlari» moddasida qishloq xo‘jalik ekinlari va meva beradigan yoshdagi
  ko‘p yillik daraxtlar hosilining davlat majburiy sug‘urtasiga oid to‘lovlar hisobga olinadi.
  O‘simlikchilik mahsulotlari yetishtirish bilan bog‘liq bo‘lgan binolar, inshootlar, qishloq
  xo‘jalik mashinalari, qurilmalar, inventarlar va boshqa asosiy vositalarning sug‘urtasi bo‘yicha
  to‘lovlar ham shu moddada hisobga olinadi. Bunday asosiy vositalar bo‘yicha sug‘urta to‘lovlari
  o‘simlikchilik turiga (o‘simlikchilik guruhlariga) asosiy vositalarni saqlash xarajatlariga
  mutanosib ravishda taqsimlash yo‘li bilan olib boriladi.
  9. «Boshqa xarajatlar» moddasida yuqoridagi moddalarda hisobga olinmagan,
  o‘simlikchilikning barcha bevosita xarajatlari aks ettiriladi. Bu xarajatlarga tegishli ishlab
  chiqarish obektlarini ishga tushirish bilan bog‘liq bo‘lgan sarflar, idish va qadoqlash xarajatlari
  (agar idish qiymati mahsulotning realizatsiya narxiga kiritilmasdan alohida to‘lansa) texnika
  tashviqoti va standartlashtirishga oid xarajatlar kiradi.